Publication: Magyar Közlöny
Issue: MK-2011-98 (Year: 2011, Number: 98)
Era: contemporary
Section: Alulírott kijelentem, hogy jelen nyilatkozatot a 164/2011. (VIII. 24.) Korm. rendeletben meghatározott kompenzáció
Paragraph Index: 79

Alulírott kijelentem, hogy jelen nyilatkozatot a 164/2011. (VIII. 24.) Korm. rendeletben meghatározott kompenzáció igénybevételének elbírálásához adtam, az ebben található adatok a valóságnak megfelelnek. Tudomásul veszem, hogy a nyilatkozat bármely pontját érintő változás esetén 5 munkanapon belül köteles vagyok munkáltatómnál új nyilatkozatot tenni. A jogtalanul felvett kompenzáció összegét az általános elévülési időn belül köteles vagyok visszafizetni. Többes jogviszonyom esetén kijelentem, hogy csak egy munkáltatómnál adok le nyilatkozatot, az alábbiak szerint: ha rendelkezem teljes munkaidős jogviszonnyal, kizárólag a teljes munkaidős jogviszonyban foglalkoztató munkáltatónál, több részmunkaidős jogviszony esetén kizárólag a velem legkorábban jogviszonyt létesítő munkáltatómnál teszek nyilatkozatot. A nyilatkozat késedelmes leadása, téves, vagy hiányos kitöltése miatt ki nem utalt kompenzáció összegétől elesem, azt visszamenőleg érvényesíteni nem áll módomban. Kelt: A Nyilatkozó aláírása: …….………………………………………………. Nyilatkozó munkáltatójának átvételt igazoló aláírása: …….…………………………………………. Kitöltési útmutató a 2011. évi adó- és járulékváltozások nem költségvetési szerveknél foglalkoztatottak körében történő ellentételezéséhez kitöltendő Nyilatkozathoz A Nyilatkozatot két példányban, a kitöltési útmutató alapján kell kitölteni, különös figyelemmel arra, hogy a munkáltató a Nyilatkozatban foglaltakat akkor tudja figyelembe venni és a kompenzációt érvényesíteni, ha a kitöltött Nyilatkozatot Ön, mint a Nyilatkozó legkésőbb 2011. szeptember 10-ig – külföldi szolgálatot teljesítők esetében 2011. október 10-ig – a munkáltatója rendelkezésére bocsátja. A tárgyhó 15-e után leadott Nyilatkozat alapján a kompenzáció csak a tárgyhónapot követő hónapra esedékes munkabér számfejtésekor kerül érvényesítésre. A 2011. szeptember 10-i illetve az október 10-i határidőt követően leadott Nyilatkozat esetében a kompenzáció a Nyilatkozat leadását megelőző időszakra visszamenőlegesen nem érvényesíthető. Határidőt követően a tárgyhó 15-ig leadott Nyilatkozat alapján kompenzáció már a tárgyhónapban is megilleti az arra jogosultat, és annak kifizetése a tárgyhóra esedékes bére számfejtésével egyidejűleg valósul meg. A tárgyhó 15-e után késedelmesen leadott Nyilatkozat alapján a kompenzáció csak a tárgyhót követő hónaptól kezdődően illeti meg a jogosultat, és az csak a tárgyhónapot követő hónapra esedékes bér számfejtésekor kerül kifizetésre. A munkáltató a másolaton igazolja az első példány átvételét, és azt az irattározási szabályainak megfelelően a munkáltató vagy az illetékes bérszámfejtő hely megőrzi. A másodpéldányt Önnek 5 évig szintén meg kell őriznie. A nyilatkozat tartalmát érintő bármely változás esetén 5 munkanapon belül köteles munkáltatójánál új nyilatkozatot tenni, vagy előző nyilatkozatát visszavonni. Amennyiben Ön az alább felsorolt jogviszonyok közül egyidejűleg több jogviszonyban is foglalkoztatott, Ön csak a teljes munkaidős jogviszonyában jogosult a kompenzációra, így kizárólag az Önt teljes munkaidőben foglalkoztató munkáltatója felé adhat le Nyilatkozatot. Ha Önnek nincs teljes munkaidős jogviszonya, tehát csak részmunkaidőben foglalkoztatott, egy vagy több munkáltató által, úgy a legkorábban keletkezett jogviszonyban jár a kompenzáció. Ebben az esetben az Önnel legkorábban jogviszonyt létesítő munkáltatóhoz kell benyújtania Nyilatkozatát. Fontos, hogy Ön több jogviszony esetén is csak egy munkáltatótól jogosult kompenzációra, így csak egy munkáltatóhoz adhat Nyilatkozatot. A jogalap nélkül felvett kompenzáció összege Öntől az általános elévülési időn, azaz három éven belül visszakövetelhető. Ön abban az esetben jogosult kompenzáció igénybevételére, ha az alábbi négy feltétel mindegyikének egyidejűleg megfelel:

Source: https://magyarkozlony.hu/hivatalos-lapok/b0bec344d6254f9843c26ff91efc01828590c32e/dokumentumok/0463f94e3b32a3e20100037c8ed27d7e85cba71f/letoltes